দেখা গেছে, কর্মীদের সবেতন ছুটি না দেওয়ার ক্ষেত্রে বিশ্বের ২১টি শীর্ষ ধনী দেশের মধ্যে কানাডার অবস্থান তৃতীয়। এই দেশটিতে বছরে মাত্র ১০দিন বেতনসহ ছুটির সুযোগ রয়েছে কর্মীদের। যাহোক, সুবিধা-অসুবিধার যোগ-বিয়োগে আপনি হয়তো ভাবছেন, তারপরও কানাডা চাকরির জন্য ভালো। কিন্তু এই চাকরিবান্ধব দেশটি নিয়ে জরিপে আরও মজার তথ্য আছে। তা হচ্ছে, জরিপে অংশ নেওয়াদের ৮৩ ভাগ আসন্ন নতুন বছরে নতুন চাকরির জন্য মরিয়া তৎপরতা চালাবেন বলে জানিয়েছেন।